ປ. ທຣໍາ ລົງນາມ ໃນກົດໝາຍ ຜ່ອນຜັນ ລະບຽບ ທະນາຄານ
ປະທານາທິບໍດີ​ທຣໍາ​ ​ລົງ​ນາມໃນກົດໝາຍ ຜ່ອນຜັນ​ກົດ​ລະບຽບ​ ແລະ​ການຄວບຄຸມ ທະນາຄານ ທີ່​ໄດ້​ເຮັດຂຶ້ນ ​​ໃນປີ 2010 ທີ່ເອີ້ນວ່າ ກົດໝາຍປະຕິ​ຮູບ​ການ​ເງິນ ດັອດ-ແຟຣັງ ​ນັ້ນ.
ປະທານາທິບໍດີສະຫະລັດ ທ່ານດໍໂນລ ທຣໍາ ໄດ້ເຊັນໃຫ້ເປັນກົດໝາຍໃນວັນພະຫັດ ວານນີ້ ກ່ຽວກັບມາດຕະການທີ່ຈະຫລຸດຜ່ອນກົດລະບຽບ ທີ່ໄດ້ວາງໄວ້ສຳລັບທະນາ ຄານ ຫຼັງຈາກເກີດວິກິດການທາງດ້ານການເງິນແລະເສດຖະກິດຕົກຕໍ່າທີ່ຮ້າຍແຮງ ໃນປີ 2008 ກົດໝາຍດັ່ງກ່າວໄດ້ຜ່ອນຜັນກົດລະບຽບ ແລະການຄວບຄຸມຕໍ່ທະນາຄານທີ່ມີຊັບສົມ ສິນ ຕໍ່າກວ່າ 250 ພັນລ້ານໂດລາ ໂດຍປ່ອຍໃຫ້ທະນາຄານໃຫຍ່ສຸດຂອງສະຫະລັດ ຈຳນວນນຶ່ງ ຕ້ອງປະຕິບັດຕາມກົດລະບຽບທີ່ເຄັ່ງຄັດ ແລະການຄວບຄຸມຕໍ່ໄປ ປະທານາທິບໍດີທຣໍາໄດ້ກ່າວຢູ່ໃນພິທີລົງນາມວ່າ ກົດລະບຽບແລະການຄວບຄຸມທີ່ໄດ້ ເຮັດຂຶ້ນ ໃນປີ 2010 ທີ່ເອີ້ນວ່າ ກົດໝາຍປະຕິຮູບການເງິນດັອດ-ແຟຣັງ ນັ້ນໄດ້ສ້າງ ຄວາມເສຍຫາຍໃຫ້ແກ່ “ທະຄານນ້ອຍ ” ປະທານາທິບໍດີທຣໍາ ໄດ້ສັນລະເສີນການລົງ ນາມນີ້ວ່າ ເປັນໄຊຊະນະ ໃນຄວາມພະຍາຍາມຂອງລັດຖະບານທ່ານ ທີ່ຈະລົບລ້າງ ບັນດາກົດລະບຽບ ເພື່ອສົ່ງເສີມການເຕີບໂຕທາງດ້ານເສດຖະກິດ ເຖິງແມ່ນວ່າປະທານາທິບໍດີທຣໍາໄດ້ເຊັນຮ່າງກົດໝາຍໃໝ່ນີ້ກໍຈິງ ແຕ່ສ່ວນໃຫຍ່ຂອງ ການປະຕິຮູບດັອດ-ແຟຣງ ຍັງມີຜົນບັງຄັບໃຊ້ຢູ່ ປະທານາທິບໍດີທຣໍາໄດ້ເຊັນມາດຕະ ການ ທີ່ນຳພາໂດຍພັກຣີພັບບລິກັນ ທີ່ໄດ້ມີການຮັບຮອງເອົາໂດຍລັດຖະສະພາ ຫຼັງ ຈາກໄດ້ຮັບການສະໜັບສະໜູນຈາກພັກເດໂມແຄຣັດຈຳນວນນຶ່ງ ການປະຕິຮູບດັອດ-ແຟຣງໄດ້ຖືກເຊັນເປັນກົດໝາຍໂດຍປະທານາທິບໍດີບາຣັກ ໂອບາມາ ເພື່ອຮັບມືກັບວິກິດການ ທີ່ໄດ້ເປັນຜົນກະທົບ ພາໃຫ້ມີການສູນເສຍວຽກເຮັດ ງານທຳ 8 ລ້ານໜ້າວຽກ ທະນາຄານຍຶດຄືນເຮືອນຊານ 2 ລ້ານ 5 ແສນຫຼັງ ແລະປິດ ທຸລະກິດຕ່າງໆ 2 ລ້ານ 5 ແສນທຸລະກິດ ອີງຕາມສະຖາບັນຄົ້ນຄວ້ານະໂຍບາຍ ຂອງ ມະຫາວິທະຍາໄລນອດແວັສເທີນ ລາຍງານຂອງລັດຖະບານກາງສະບັບນຶ່ງທີ່ໄດ້ກະກຽມໂດຍຄະນະກຳມາທິການ ສືບ ສວນກ່ຽວກັບວິກິດການດ້ານການເງິນ ໄດ້ລົງຄວາມເຫັນວ່າ ເສດຖະກິດທີ່ອ່ອນແອ ທີ່ ກໍ່ໃຫ້ເກີດວິກິດການດັ່ງກ່າວ ໄດ້ເລີ້ມມາ “ເປັນເວລາຫຼາຍປີ ” ແຕ່ລາຍງານກ່າວວ່າ “ມັນເປັນການພັງທະລາຍລົງຂອງລາຄາຕະຫຼາດເຮືອນຊານທີ່ເປັນຟອງສະບູ ຊຶ່ງໄດ້ ຮັບແຮງຂັບດັນໂດຍດອກເບ້ຍຕໍ່າ ງ່າຍ ແລະການມີສິນເຊື່ອໄວ້ໃຫ້ກູ້ຢືມ ໂດຍມີກົດລະ ບຽບແຕ່ພຽງເລັກນ້ອຍ ແລະຄ່າຈ່າຍເຮືອນທີ່ເປັນຫຼາຍເກີນໄປນັ້ນ ໄດ້ກໍ່ໃຫ້ເກີດເຫດ ການຫຼາຍໆຢ່າງຊຶ່ງໄດ້ນຳໄປສູ່ການລະເບີດຂອງວິກິດການຢ່າງເຕັມອັດຕາ ໃນລະດູ ໃດໄມ້ຫຼົ່ນຂອງປີ 2008